**Būtina užtikrinti finansavimą socialinei paramai (Seimo narės R.Baškienės paklausimas Finansų ministrei I.Šimonytei)**

Seimo narė Rima Baškienė išreikšdama susirūpinimą dėl ženkliai augančių išlaidų piniginei socialinei paramai ir vis didėjančio paramos prašytojų skaičiaus, Vyriausybės valandos metu 2010-05-27 kreipėsi į Finansų ministrę Ingridą Šimonytę klausdama: ar Lietuvos savivaldybėms bus užtikrintas finansavimas tikslinėms dotacijoms socialinei paramai, nes šiuo metu savivaldybėse baigiama išmokėti visa 2010 metų skirta dotacijų šiam tikslui suma.

Seimo narė atkreipė dėmesį, kad būtina priimti skubius sprendimus, kad sunkiausiai gyvenantiems Lietuvos  žmonėms socialinė parama būtų išmokama laiku.

Finansų ministrė I.Šimonytė atsakydama į Seimo narės klausimą patikino, jog „ieškome sprendimų ir tikrai juos pasiūlysime“.

Finansų ministrė atkreipė dėmesį ir į tai, kad visiems kartu būtina imtis priemonių, kad žmonės galėtų kuo greičiau integruotis į darbo rinką. Darbo santykių paketas ir Užimtumo rėmimo fondo įstatymo pakeitimai ir kiti teisės aktai šiuo požiūriu yra svarbūs, kad pasiektume situacijos persilaužimą.

Mišrios Seimo narių grupės informacija,

Gražina Grabauskienė, 239 6246